Арадио
Хра злоу ахҭысқәа: Џьапуеи Кьычԥҳаи зцәа зтәым аԥҳәыс лырбгара азин лызымҭо азакәан азы
12:15 12.12.2021 (ирҿыцуп: 10:03 13.12.2021)
Ауаажәларратә палата Апарламент ахь ааԥхьара ҟанаҵеит, агәабзиарахьчаразы азакәан аԥсахрақәа аларгаларцаз аԥҳәыс лырбгара азин лызымҭо ахәҭаҿы. Апалата ахантәаҩы Гәыли Кьычԥҳаи аҳҭнықалақь ацхыраара лас аҳақьым хада Аслан Џьапуеи уи азы ргәаанагара еибырҳәеит.
Агәабзиарахьчаразы азакәан инақәыршәаны Аԥсны иахьаҵанакуа азин ыҟаӡам зцәа зтәым аԥҳәыс лырбгара. Уи хатәгәаԥхарала акәым, лара лгәабзиара ауашәшәырара ахшара аиура алнамыршозаргьы, зынӡаск лҽырбгара азин ыҟаӡам.
Ауаажәларратә палата ахантәаҩы арадиоефир аҿы еиҭалҳәеит ааԥхьара шьаҭас иаиуз атәы. Илҳәеит, азакәан аԥҳәыс лзинқәа ишырҿагылоу.
Ацхыраара лас аҳақьым хада иҳәеит азакәан ирлас ирыдыркылаз ак шакәу, усҟан аҳақьымцәа адгаланы излацәажәоз зҵаараны ишимаҳац атәы.
Иаҳа инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы.